આમ કુલ 12 કેસોમાં ઇનકમ ટેક્સ તરફે સ્પેશિયલ એડવોકેટ જે.સી. યાજ્ઞિક અને અશ્વિન ઠાકોરે પુરતા સાક્ષી તપાસી અને દસ્તાવેજી પુરાવા રજૂ કરતા કોર્ટને જણાવ્યું હતું કે, આરોપી સામે ગુનો પુરવાર થાય તેટલા પુરાવા છે, આરોપીએ 1.15 કરોડ જેટલી માતબર રકમની કરચોરી કરી હોવાનું બહાર આવ્યું છે, આરોપી સામે સાક્ષીઓની જુબાની છે અને દસ્તાવેજી પુરાવા આધારે તમામ કેસ સાબિત થાય છે. આવા કિસ્સા વધી રહ્યાં છે. ત્યારે કરચોરો પર લગામ લગાવી શકાય અને આવા કેસો બનતા પણ અટકાવી શકાય તે હેતુને ધ્યાનમાં રાખી આરોપીને પૂરેપૂરી સજા થવી જોઇએ.